  Виталий Пронин Та спортъя вожвылъяськон гужем Гурт шудонъёсын 2 ар талэсь азьло выльысь улӟытэмын вал. Со котьку сямен туж яркыт, пӧсь ортче. Триатлонэн вырисьёсты корт адямиос юнме шорысь уг шуо. Спортсменъёслы одӥг кадь кужмо луэмзэс 3 амалын возьматоно: 200 метре уяно, 6 иськем великен ортчоно, 2 иськем пыдын бызьылоно. Туэ спортсменъёслы куазен ӧзгес удалты: пӧсьтолэзь ке но, куазь салкым возиське, дырын-дырын гинэ пиштылӥсь шунды вуэз шунтыны ӧз вутты. Озьы ке но корт адямиос шуг-секытъёс, уката ик куазь азьын, уг куасалско. Озьы стартэ потӥзы 40 пала спортсменъёс. Соосты учкыны вуизы 1000 пала адями. Нимаз вожвылъяськизы 18-39 аресъем но 40 ареслэсь бадӟымгес таза улонэз гажасьёс. Нырысетӥосыз пӧлын кужмоез вал Алнаш ёросысь Сергей Захаров, кыкетӥосыз пӧлын Можга ёросысь Алексей Андреев. Ангелина Снигирёва Тускпуктэмъёсыз авторлэн  